open-index/open-wikipedia-markdown huggingface dataset:
Sudegusi oranžinė erezija

**Sudegusi oranžinė erezija** () – 2019 m. sukurtas kriminalinis filmas, rodytas Venecijos kino festivalyje. Filmo pavadinimas yra jame minimo paveikslo pavadinimas.

Interneto svetainėje „Rotten Tomatoes“ juosta vertinama 66 % teigiamų atsiliepimų.

## Turinys

Meno kritikas Džeimsas Figeras, praeityje turėjęs nemalonumų dėl paveikslų klastojimo, yra pakviečiamas į svečius žymaus meno kolekcionieriaus Džozefo Kesidžio. Kartu su savimi į kelionę jis pasiima Berenisę Holis – merginą, su kuria ką tik susipažino ir apie kurią jis faktiškai nieko nežino. 

Kesidis pasiūlo Figerui sandėrį: jo valdose gyvena senas dailininkas Džeromas Debnis, kurio paveikslai kažkada žuvo gaisro metu ir kuris nuo tada yra tapęs paslaptingu atsiskyrėliu, niekam nerodančiu savo darbų. Figeras turi bet kokia kaina gauti vieną Debnio paveikslą mainais už galimybę paimti iš šio interviu ir tylą apie savo paties praeitį. Figeras sutinka, tačiau Debnis nėra nusiteikęs jam parodyti paveikslus. Į kampą įvarytam kritikui lieka viltis, kad Berenisė sugebės paveikti senąjį dailininką pakeisti savo nuomonę.

## Pagrindiniai aktoriai
: *Aktorius – vaidmuo*
* Claes Bang – Džeimsas Figeras, meno kritikas
* Elizabeth Debicki – Berenisė Holis
* Mick Jagger – Džozefas Kesidis, meno kolekcionierius
* Donald Sutherland – Džeromas Debnis, dalininkas
* Rosalind Halstead
* Alessandro Fabrizi

## Šaltiniai
Aukštadvario žemės ūkio mokykla

**Aukštadvario žemės ūkio mokykla** – buvusi mokykla Aukštadvaryje (Trakų rajonas). Įstaigos kodas 190803836. Nuo 2019 m. tai Elektrėnų profesinio mokymo centro Aukštadvario skyrius.

## Istorija

Mokykla įkurta 1923 m. balandžio 25 d., kai Lietuvos Respublikos žemės ūkio departamentas leido Lietuvos moterų kultūros draugijai įkurti privačią žemesniąją žemės ūkio mokyklą Aukštadvaryje. Mokykla buvo įkurta buvusio Dominikonų vienuolyno patalpose.

2019 m. mokykla išregistruota ir tapo Elektrėnų profesinio mokymo centro Aukštadvario skyriumi.

## Šaltiniai
Mergina iš Parmos

**Mergina iš Parmos** () – 1963 m. režisieriaus Antonio Pietrangeli sukurta nespalvota komiška drama.

## Turinys

Gražuolė našlaitė Dora gyvena nedideliame miestelyje kartu su dėde kunigu. Ji užmezga romaną su seminaristu Džakomu, o situacijai iškilus į viešumą, jiedu pabėga į Ričonę. Vis tik kitą rytą Džakomas nusprendžia grįžti ir palieka Dorą vieną. Kai baigiasi pinigai, mergina nusprendžia pasinaudoti jai dėmesį rodančiais vyrais. 

## Pagrindiniai aktoriai
: *Aktorius – vaidmuo*
* Catherinė Spaak – Dora
* Nino Manfredi – Nino
* Didi Perego – Amnerė
* Rosalia Maggio – Airisė
* Lando Buzzanca – Mikelė 
* Umberto D‘Orsi – inžinierius Maselis 
* Salvo Randone

## Apdovanojimai
* Avelino neorealizmo filmų festivalis – geriausias aktorius (L. Buzzanca)
* Nastro d'argento (nominacija) – geriausias antrojo plano aktorius (D. Perego)
* Mar del Plata filmų festivalis (nominacija)

## Šaltiniai
Gerą moterį sunku rasti

**Gerą moterį sunku rasti** () – 2019 m. režisieriaus Abner Pastoll sukurtas trileris. Interneto svetainėje „Rotten Tomatoes“ juosta vertinama 92% teigiamų atsiliepimų.

Juosta filmuota Lisberne ir Lježe.

## Turinys

Jauna moteris Sara liko našle su dviem mažamečiais vaikais po to, kai gatvėje peiliu buvo nužudytas jos vyras. Sūnus Benas, nusikaltimo liudininkas, po to įvykio nustojo kalbėti, Saros santykiai su motina taip pat sudėtingi, nes ši nepritarė dukters vedyboms, o policija nesistengia rasti žudiko, nes mieste sklando gandai, jog Saros vyras vertėsi narkotikų prekyba.

Vieną dieną nusikaltėlių bosui Leo Mileriui dirbančius dylerius apšvarina jaunuolis Tito, kuris, bėgdamas nuo persekiojimo, įsiveržia į Saros namus. Po kurio laiko jis pasišalina, tačiau vėliau grįžta, mat nusprendžia, jog šios namai – puiki vieta slėpti pavogtus narkotikus, kuriuos jis po truputį platina. Sara bando priešintis, tačiau Tito atiduoda jai dalį pinigų ir nepritekliuje gyvenanti moteris juos priima. Nors Tito ir galvoja visus apmulkinęs, mieste prasideda jo medžioklė.

Kuomet Benas randa paslėptus narkotikus ir juos sugadina, Tito užsipuola Sarą. Galiausiai jis bando ją išprievartauti ir ši jį nužudo peiliu. Norėdama atsikratyti kūno, ji išveža vaikus savaitgaliui pas motiną, o pati supjausto kūną dalimis ir išmeta į įvairius miesto konteinerius. Tuo metu Leo Milerio smogikai atseka Tito pėdsakais iki Saros namų. Priremta prie sienos, ji sutinka atvesti Tito pas Leo į šio naktinį klubą.

## Pagrindiniai aktoriai
: *Aktorius – vaidmuo*
* Sarah Bolger – Sara
* Edward Hogg – Leo Mileris
* Andrew Simpson – Tito
* Jane Brennan – Alisa

## Apdovanojimai
* Screamfest – geriausia aktorė (S. Bolger)
* FringhtFest – geriausias filmas, geriausia aktorė (S. Bolger)

## Šaltiniai
Jara (filmas)

**Jara** () – 2019 m. sukurta biografinė drama, paremta tikrais įvykiais apie 13–metės Jaros Gambirasio dingimo ir nužudymo tyrimą. Juosta demonstruojama Netflix platformoje.

## Pagrindiniai aktoriai
: *Aktorius – vaidmuo*
* Isabella Ragonese – Leticija Rudžeri
* Chiara Bono – Jara 
* Alessio Boni
* Roberto Zibetti

## Šaltiniai
Kapo dubuma

**Kapo dubuma** – povandeninė dubuma Atlanto vandenyno pietryčiuose, tarp Vidurio Atlanto kalnagūbrio, pietvakarinių Afrikos krantų ir Banginių kalnagūbrio. Ilgis ~1500 km, plotis iki 100 km, gylis iki 5520 m.

Dugno paviršius kalvotas, yra iki 3000 m iškylančių povandeninių ugnikalnių. Dugną dengia raudonasis giliavandenis molis.

## Šaltiniai
Karabanovas

**Karabanovas** () – miestas Rusijoje, Vladimiro srityje, Aleksandrovo rajone, 9 km į pietus nuo Aleksandrovo, prie Serajos upelio. Geležinkelio stotis. Yra Švč. Trejybės cerkvė (1876 m.).

## Istorija

Karabanovas išaugo iš dvarininkų Karabanovų dvaro. Minimas nuo 1630 m. Nuo 1846 m. veikė audimo fabrikas, vėliau plėtota medvilnės pramonė. Miestas nuo 1938 m.

## Šaltiniai
Karabašas

**Karabašas** () – miestas Rusijoje, Čeliabinsko srityje, Pietų Uralo pašlaitėse, 80 km į šiaurės vakarus nuo Čeliabinsko. Miesto apygardos centras. Pirito geležinkelio stotis, praeina plentas Miasas–Kyštymas. Veikia spalvotosios (vario) metalurgijos kombinatas „Karabašmed'“. Apylinkėse kasama vario rūda.

Karabašas pasižymi dėl kalnakasybos ypatingai užteršta aplinka, vietomis netgi vadintas „labiausiai užterštu miestu pasaulyje“.

## Istorija

Gyvenvietė, įkurta 1822 m., pavadinta pagal šalimais stūksantį Karabašo kalną, kurio pavadinimas tiurkų kalbomis reiškia 'juoda viršūnė'. 1837 m. atidaryta pirmoji vario rūdos lydimo gamykla. 1910 m. atidarytas naujas metalurgijos kombinatas. 1933 m. suteiktas miesto statusas.

## Šaltiniai
Karabicha

**Karabicha** () – kaimas Rusijoje, Jaroslavlio srityje, 15 km į pietvakarius nuo Jaroslavlio, netoli Kotoroslės upės.

Kaimas garsus XVIII a. Nekrasovų dvaru, kuris nuo 1861 m. priklausė žymiam rusų poetui Nikolajui Nekrasovui. Išlikę klasicistiniai dvaro rūmai su parku. 1946 m. Karabichos dvaras paskelbtas N. Nekrasovo literatūriniu-memorialiniu muziejumi, čia rengiami kasmetiniai poezijos skaitymai.

## Gyventojai

## Šaltiniai
Karabi Jaila

**Karabi Jaila** arba *Karabio aukštuma* (, , ) – aukščiausias kalnų masyvas (jaila) Kryme stūksančių Krymo kalnų pagrindiniame gūbryje, į šiaurės rytus nuo Aluštos, tarp Burulčios ir Bijuk Karsu aukštupių. Aukštis iki 1254 m (Tai Kobos kalnas). Plotas ~120 km². Šiaurinis šlaitas lėkštas, pietinis – status.

Karabi Jaila pasižymi karstinių darinių gausa – gausu urvų (Maminos, Tuako, Buzuluk Kobos). Ištirta daugiau kaip 250 urvų (Soldatskajos urvo gylis 517 m, ilgis 2 km; Nachimovskajos gylis 398 m, ilgis 1,7 km). 1983 m. Lietuvos speleologų ekspedicija atrado ir ištyrė 196 m gylio Ventos urvą. Įsteigtas Karabi Jailos botaninis draustinis (nuo 1978 m.).

## Šaltiniai
Piršlybos

**Piršlybos** – parengiamoji vestuvių apeigų dalis. Mėsiedas buvo laikomas tradicinių piršlybų metas. Kadangi Velykų šventė kilnojama, atitinkamai ilgėjo ir trumpėjo „piršlybų sezonas“. XIX a. antroje pusėje piršlybų apeigos nyko, pamažu virto derybomis. XX a. antroje pusėje piršlybų papročiai išnyko.

## Šaltiniai
Karabilis

**Karabilis** – aukštuma pietryčių Turkmėnistane, Maro velajate, Paropamizo priekalnėse, Amudarjos ir Murgabo tarpupyje. Plotas ~20 tūkst. km². Aukštis iki 984 m. Masyvas leidžiasi pietų kryptimi. Sudaro daugiausia liosinis smiltainis. Šlaituose auga efemeroidų dykumos ir pusdykumės, aukščiau – subtropinių efemeroidų stepės.

Pavadinimas turkmėniškai reiškia 'juodoji perėja, juodosios priekalnės'.

## Šaltiniai
Kopermainas

**Kopermainas** () – upė Kanados šiaurėje, Šiaurės Vakarų teritorijoje ir Nunavute. Ilgis siekia 845 km.

Kopermaino upė išteka iš nedidelio *Lac de Gras* ežero (į šiaurę nuo Didžiojo Vergų ežero). Upė prateka keletą ežerų, įteka į Arkties vandenyno Karūnavimo įlanką. Netoliese žiočių įsikūrusi inuitų Kugluktuko gyvenvietė. Apie 15 km nuo žiočių yra Kruvinasis krioklys.

Gausu slenksčių, dėl to Kopermaino upė nėra laivuojama.

Upę 1771 m. atrado anglų keliautojas Samuel Hearne. Upė taip pavadinta dėl to, kad palei jos krantus esą buvo aptikta vario (). Po 50 metų upe keliavo seras John Franklin ir George Back.

## Išnašos
Hušbišag

**Hušbišag** – požemio pasaulio deivė Mesopotamijos mitologijoje, Namtaro žmona (pasak dievų sąrašo An = Anum).

Minima įvairiuose mituose ir užkalbėjimuose. Hušbišag buvo įvardijama „požemio pasaulio palydove“. Su Namtaru susilaukusi dukters Hedimeku (*Hedimmeku*). Visgi kitoje to paties dievų sąrašo vietoje Hedimeku įvardijama Enkio dukra.

## Išnašos

## Šaltiniai
* Klein, Jacob (1998), „Namtar“, Reallexikon der Assyriologie.
* Lambert, Wilfred G. (1972), „Ḫedimmeku“, Reallexikon der Assyriologie.
* Lambert, Wilfred G. (1972a), „Ḫušbiša“, Reallexikon der Assyriologie.
Šiaurės švytėjimas (dujotiekis)

**Dujotiekis „Šiaurės švytėjimas“** () – tarpvalstybinis magistralinis dujotiekis, jungiantis Baltarusijos ir Rusijos gamtinių dujų perdavimo sistemas.

Dujotiekiu pergabenamos dujos išgautos natūraliuose šaltiniuose esančiuose Jamalo Nencų autonominėje apygardoje į Vakarų Rusiją ir Baltarusiją.

## Istorija
1967 m. pradėti pirmosios atkarpos statybos darbai. Projektą sudarė trys etapai. Paskutinis, trečiasis etapas, užbaigtas 1985 m. ir dujotiekis pradėtas eksploatuoti pilnu pajėgumu.

1985 m. pastatyta 87 km atšaka, kuri leido transportuoti dujas į Lenkiją. 1988 m. prie pastatyta atkarpą į Lietuvą ir Kaliningrado sritį (Minsko-Kaliningrado dujotiekis). 1994 m. prijunta antroji atkarpa į Ukrainą.

## Šaltiniai
Dujotiekis Dašava–Minskas

**Dujotiekis Dašava–Minskas** – tarpvalstybinis magistralinis dujotiekis, jungiantis Ukrainos ir Baltarusijos gamtinių dujų perdavimo sistemas.

Dujotiekis pastatytas gamtinėms dujoms iš Karpatų telkinių tiekimui į Baltarusiją.

## Istorija
1956 m. pradėjus eksploatuoti dujų telkinius Ukrainoje ir pastačius dujotiekį Dašava–Kijevas buvo pradėta planuoti ir tiesioginį dujotiekį į Baltarusijos žemes.

1960 m. dujotiekis pradėtas eksploatuoti. 1961 m. sistema buvo išplėsta iki Vilniaus, o kitais metais – iki Rygos. Dujotiekio sistema leido aprūpinta visą Baltarusiją ir Baltijos šalis ukrainietiškomis dujomis.

1975 m. dujotiekis prarado svarbą, kuomet atidarytas dujotiekis Toržokas–Minskas, kuris aprūpino Baltarusiją ir Baltijos šalis gamtinėmis dujomis iš Vakarų Sibiro. Prie dujotiekio Dašava–Minskas buvo prijungta atšaka į Lenkiją ir persiorientuota į dujų eksportą.

## Šaltiniai
Dujotiekis Toržokas–Dolyna

**Dujotiekis Toržokas–Dolyna** – tarpvalstybinis magistralinis dujotiekis, tranzitu per Baltarusiją jungiantis Ukrainos ir Rusijos gamtinių dujų perdavimo sistemas.

## Istorija
1989 m. pradėti dujotiekio statybos darbai. Dėl Sovietų Sąjungos žlugimo projektas strigo ir statybos darbai užbaigti tik 1996 m., įskaitant 529 km atkarpą Ukrainos teritorijoje.

Prie sistemos nebuvo prijungta nė viena kompresorinė stotis, todėl dujotiekis negali veikti visu pajėgumu. 2007 m. dujotiekis veikė 2,7 mlrd. m³ pajėgumu, vietoje galimų 6 mlrd. m³ per metus.

Prie dujotiekio prijungta požeminė Mozyriaus dujų saugykla, užtikrinanti Baltarusijos dujų sistemos veiklą.

## Šaltiniai
Mėnulio uostas

**Mėnulio uostas** () – pavadinimas, suteiktas viduramžius siekiančiam Bordo uostui dėl miestą kertančios Garonos upės formos.

2007 m. Mėnulio uostas į UNESCO Pasaulio paveldo sąrašą įrašytas kaip apgyvendintas istorinis miestas, išskirtinis urbanistinis ir architektūrinis derinys, sukurtas Švietimo epochoje, kurio vertybės išliko iki XX a. pirmosios pusės, turintis daugiau saugomų pastatų nei bet kuris kitas Prancūzijos miestas, išskyrus Paryžių. Jis taip pat pripažintas dėl savo istorinio vaidmens kaip kultūros vertybių mainų vietos per daugiau nei 2000 metų, ypač nuo XII a. dėl komercinių ryšių su Britanija ir Žemutinėmis šalimis.

XVIII a. pradžios urbanistiniai planai ir architektūriniai deriniai išskiria miestą kaip puikų inovatyvių klasikinės bei neoklasikinės architektūros tendencijų pavyzdį ir suteikia jam išskirtinę urbanistinę ir architektūrinę vienybę bei darną. Urbanistinė forma simbolizuoja sėkmę filosofų, kurie norėjo miestus paversti humanizmo, universalumo ir kultūros katilais.

## Galerija

File:Coat of arms of Bordeaux, France.svg|Bordo herbas.
File:Bordeaux 3 Croissants.JPG|*Mažasis herbas*.
File:Bordeaux - Vue d'avion - View from plane - Picture image photography garonne pont bridge chaban delmas pont de pierre d'aquitaine saint jean (8683043366).jpg|Vaizdas iš lėktuvo.
File:Bordeaux port de la lune 01.jpg|Mėnulio uostas.
File:Bordeaux - vue générale 2.jpg|Mėnulio uostas, perspektyva iš Šv. Mykolo bazilikos smailės viršaus.
File:Bordeaux Quai Richelieu R02.jpg|Planuojami Rišeljė krantinės fasadai.
File:Bordeaux quais 04.jpg|*Place de la Bourse*.
File:Bordeaux Quai Louis XVIII R01.jpg|Liudviko XVIII ir *Chartrons* krantinės.
File:Piazza della Borsa Bordeaux 04.JPG|Vandens veidrodis, Akmens tiltas ir Šv. Mykolo bazilika.
File:France-001741 - Grand Theatre (15465517697).jpg|*Place de la Comédie* ir Didysis teatras.


## Šaltiniai
Dujotiekis Valdajus–Ryga

**Dujotiekis Valdajus–Ryga** – tarpvalstybinis magistralinis dujotiekis, jungiantis Latvijos ir Rusijos gamtinių dujų perdavimo sistemas.

## Istorija
Pirmosios gamtinės dujos į Rygą pradėtos tiekti XX a. 7-ajame dešimtmetyje dujotiekio Dašava–Minskas atkarpos vamzdynu. Sovietų Sąjungos valdžiai priėmus sprendimą eksploatuoti Vakarų Sibiro gamtinių dujų šaltinius ir tiekti dujas į Pabaltijo šalis, 1972 m. atidarytas dujotiekis iš Valdajaus į Rygą.

Nuo pagrindinio dujotiekio nutiestos kelios atšakos, įskaitant vamzdį į Pskovą, bei atšaka Izborskas–Tartu (Estija), kuri vėliau prijungta prie dujotiekio Kohtla-Jervė–Talinas.

Dujotiekis sujungtas su šalia Rygos esančia Inčukalno dujų saugykla, o 1987 m. nutiestas papildomas dujotiekis į Izborską saugyklos pajėgumams padidinti.

## Šaltiniai
Dujotiekis Jasai–Ungenis

**Dujotiekis Jasai–Ungenis** – tarpvalstybinis magistralinis dujotiekis, jungiantis Moldavijos ir Rumunijos gamtinių dujų perdavimo sistemas.

## Istorija
2013 m. rugpjūčio 27 d. oficialiai pradėti dujotiekio statybos darbai. 2014 m. liepą statybos darbai ir testavimas užbaigti, o dujotiekis prijungtas prie abiejų šalių perdavimo sistemų. 2014 m. rugpjūčio 27 d. įvyko oficiali dujotiekio atidarymo ceremonija, kurioje dalyvavo Rumunijos ministras pirmininkas Viktoras Ponta, Moldovos premjeras Iurie Leancă ir ES energetikos komisaras Günther Oettinger. Statybos atsiėjo kiek daugiau nei 26 milijonai eurų.

Šis dujotiekis buvo pirmasis Moldavijos vyriausybės projektas siekiant diversifikuoti dujų rinką šalyje ir sumažinti šalies priklausomybę nuo rusiškų gamtinių dujų. Vyriausybės planavo šiuo dujotiekiu sumažinti rusiškų dujų kiekį šalies sistemoje nuo 100 % iki 95 %. Tolimesnei diversifikacijos plėtrai tuo pačiu metu buvo vystomi kiti projektai: dujotiekis Ungenis–Kišiniovas ir dujotiekis Ungenis–Belcis, kurie turėjo užtikrinti galimą dujų iš Rumunijos teritorijos pralaidumą į likusią Moldavijos dalį.

## Šaltiniai
Velykų bobutė

**Velykų bobutė** (*Velykų boba* arba *Velykė*) – gera senutė arba mergina, kuri, kaip įsivaizduota, pamiškėje su kiškiais dažanti kiaušinius. Buvo tikima, kad Velykų naktį vaikšto ji ir deda ant palangės ar prie lovos margučius. Iš vakaro vaikai padarydavo Velykės dovanoms gūžteles iš šieno gėlių darželyje, sode, pirtyje. Velykė žinomiausia Aukštaitijoje ir Suvalkijoje.

Pasak Kupiškėnų tautosakos, mergina apsirengusi tautiniais drabužiais, su karūna ant galvos. Nuo karūnos per nugarą draikosi įvairiaspalviai kaspinai. Jos pintinėlė apipinta žalumynais, iškaišyta margom gėlėm, pilna dažytų kiaušinių. Velykė primerkia visokių žolelių, samanėlių ir pakrūmėje dažo kiaušinius. Padeda jai kiškučiai. Sudeda kiaušinius į vežimėlį, pasikinko kiškučius, jos botagėlis – saulės spindulys.

## Šaltiniai
Priešgaisrinis purkštuvas

**Sprinkleris** – specialios paskirties purkštukas, skirtas gaisrą gesinti vandeniu ar kita ugnį slopinančia medžiaga. 

## Projektavimas

Stacionarios gaisrų gesinimo sistemos, kurių pagrindinis komponentas yra sprinkleris yra įrengiamos pastatuose ar patalpose atsižvelgiant į jų plotą, tūrį, paskirtį. Pagal minėtus kriterijus patalpoms yra priskiriama gaisro pavojaus klasės: 

* LH ("Light Hazard") – mažai pavojingas – mokyklos, kalėjimai.
* OH ("Ordinary Hazard") – pavojingas – automobilių saugyklos, viešbučiai, administracinės paskirties pastatai.
* HH ("High Hazard") – labai pavojingas ir skirstomas į: HHP ir HHS (High Hazard Process; High Hazard Storage) - pavojingoms medžiagų sandėliavimo patalpoms bei gamykloms.

Žinant teritorijos pavojaus klasę, nustatomas reikiamas sprinklerio našumas, jo maksimalus saugomas plotas, parenkamos hidraulinės zonos, pagal kurias skaičiuojamas reikiamas sistemos slėgis bei vandens kiekis.

## Parametrai
Sprinkleriniai įrenginiai yra projektuojami, įvertinant patalpos temperatūrą. Patalpose, kuriose temperatūra yra ne žemesnė nei +5 °C gaisrui gesinti naudojami sprinkleriniai įrenginiai pripildyti vandeniu, o patalpose kuriose gali būti minusinė temperatūra ir yra tikimybė vandeniui užšalti naudojami oru pripildyti sprinkleriniai įrenginiai. Taip pat pagal aplinkos temperatūra yra pasirenkama ir sprinklerių aktyvavimosi temperatūra. Dažniausiai ji parenkama apie 30 °C didesnė nei aplinkos temperatūra. Sprinklerio aktyvavimosi temperatūrą nusako sprinkleryje esančios kapsulės spalva.

* Oranžinė – 57 °C
* Raudona – 68 °C
* Geltona – 79 °C
* Žalia – 93 °C
* Mėlyna – 141 °C
* Violetinė – 182 °C
* Juoda – 204/260 °C

## Tipai
Pagal suveikimo greitį sprinkleriniai įrenginiai yra skirtstomi į:

* Standartinis A
* Specialusis
* Greitasis

Pagal deflektoriaus poziciją sprinkleriai skirstomi į:

* Nukreiptus aukštyn
* Nukreiptus žemyn
* Šoninius

## Literatūra
Arabijos dujotiekis

**Arabijos dujotiekis** () – tarpvalstybinis magistralinis dujotiekis Viduriniuose Rytuose, kuriuo transportuojamos dujos išgautos Egipte į Izraelį, Libaną, Jordaniją, Siriją ir Turkiją.

## Istorija
2003 m. dujotiekis oficialiai atidarytas. Statybų vertė – 1,2 mlrd. $.

2011 m. Egipto valdžia drastiškai apribojo gamtinių dujų eksportą dėl atsiradusio dujų trūkumo šalyje, bei vidaus išpuolių prieš dujotiekio infrastruktūrą 2011 m. Egipto revoliucijos metu.

Nuo 2015 m. iki 2018 m. dujotiekio infrastruktūra pritaikyta gamtinių dujų tiekimui iš Jordanijos suskystintų gamtinių dujų terminalo į Egiptą. Nuo 2018 m. Egiptui atkūrus dujų gavybos pajėgumus šalis vėl ėmėsi eksporto. Nuo 2020 m. buvo suplanuota į dujotiekio sistemą tiekti dujos iš Izraelio suskystintų dujų terminalų.

## Šaltiniai
Dujotiekis Arišas–Aškelonas

**Dujotiekis Arišas–Aškelonas** – tarpvalstybinis magistralinis dujotiekis, jungiantis Egipto ir Izraelio dujų perdavimo sistemas.

## Istorija
Bendras dujotiekio ilgis yra 89 km, iš kurių 85,4 km yra Viduržemio jūroje. Trasa nutiesta taip, kad aplenktų ne tik Gazos ruožą, bet ir jos teritorinius vandenis. Bendra statybų vertė - 470 milijonai $.

Dėl 2011 m. Egipto revoliucijos padarinių, dujų tiekimas iš Egipto pristabdytas. Nuo 2020 m. sausio dujotiekiu tiekiamos dujos Egiptui iš Izraelio.

## Šaltiniai
Izraelio–Jordanijos dujotiekis

**Izraelio–Jordanijos dujotiekis** – tarpvalstybinis magistralinis dujotiekis, jungiantis Izraelio ir Jordanijos gamtinių dujų perdavimo sistemas.

## Istorija
2016 m. pradėtos derybos dėl dujotiekio jungties tarp abiejų valstybių. 2020 m. pradėta dujotiekio eksploatacija.

Dėl istorinių nesutarimų tarp Izraelio ir daugumos arabų šalių, Jordanijos opozicijos atstovai pasmerkė projektą, tvirtindami, jog šalis priėmė sprendimą pirkti dujas iš šalies priešų.

Nuo 2022 m. dujotiekiu tiekiamos Izraelyje išgautos dujos tranzitu per Jordaniją į Egiptą.

## Šaltiniai
Ada Pometti

**Ada Pometi** (; g. 1955 m. gegužės 13 d. Katanijoje) – italų kino, televizijos ir teatro aktorė.

Dar žinoma kaip *Priscilla Benson* ir *Ada Pomeroy*, yra baigusi Eksperimentinio kinocentro studijas Romoje, ilgą laiką dirbo Katanijos teatre. Charakteringų vaidmenų atlikėja, paprastai atliekanti antro plano vaidmenis.

## Dalinė filmografija
* Jaunieji žudikai (1969)
* Katė su devyniomis uodegomis (1971)
* Ledi Frankenštein (1971)
* Keturios musės ant pilko aksomo (1971)
* Pasimatymų namai (1972)
* Žudiko skambutis (1972)
* Kitaip mes supyksim! (1974)

## Nuorodos

* IMDb profilis

## Šaltiniai
Sara Serraiocco

**Sara Seraijoko** (; g. 1990 m. rugpjūčio 13 d. Peskaroje) – italų aktorė.

## Biografija
Sara nuo vaikystės siekė tapti šokėja ir aktore. 2010 m. ji atvyko į Romą, kur įstojo mokytis į Eksperimentinio kino centrą. Po epizodinių vaidmenų televizijoje, 2013 m. ji nusifilmavo Kanų kino festivalyje apdovanotoje juostoje „Salvo“, o pati taip pat pelnė pirmuosius prizus, tarp kurių ir Globo d'oro kaip geriausia metų aktorė.

2014 m. režisierė Liliana Cavani pakvietė Sarą į savo kuriamą serialą „Francesco“, kuriame ji įkūnijo Šv. Klarą. 2016 m. Berlyno kino festivalyje ji buvo apdovanota kaip kylanti kino žvaigždė.

2017–2019 m. ji vaidino JAV seriale „Antrininkas“, o 2019 m. – trileryje „Negailestingas“. 

2019 m. Ana buvo Kijevo kino festivalio, o 2022 m. – Berlyno kino festivalio Kylančios žvaigždės žiuri nare.

## Filmografija
### Kinas

* Salvo (2013)
* Cloro (2015)
* L'accabadora (2015)
* La ragazza del mondo (2016)
* Non è un paese per giovani (2017)
* Brutti e cattivi (2017)
* In viaggio con Adele (2018)
* Negailestingas (2019)
* Non odiare (2020)
* Io sto bene (2020)

### Televizija
* R.I.S. Roma - Delitti imperfetti 3 (serialas, 2012)
* Francesco (mini serialas, 2014)
* Antrininkas (2017–2019)

## Apdovanojimai
* Berlyno kino festivalis – Kylanti žvaigždė (2016)
* Globo d'oro – geriausia aktorė (2014)
* Globo d'oro (nominacija) – geriausia aktorė (2015, 2017)
* Nastro d'argento – Guglielmo Biraghi apdovanojimas (2014), geriausia antrojo plano aktorė (2021)
* Nastro d'argento – geriausia aktorė (2017), geriausia komedijos aktorė (2018)
* Venecijos kino festivalis – geriausia aktorė (2016)

## Nuorodos

* IMDb profilis

## Šaltiniai
Pokalky

**Pokalky** (, seniau vadindavosi **Pokolka**, ) – upė Rusijoje, Tiumenės srityje, Chantų Mansių ir Jamalo Nencų autonominėje apygardose, Tazo kairysis intakas. Prasideda Kekynujo pelkėje. Teka į šiaurę.

1974–1989 m. laikytas TSRS geografiniu centru, 1989 m. centru imtas laikyti Tokmos kaimas.

## Šaltiniai
IPhone OS 1

**iPhone OS 1** – pirmoji pagrindinės mobiliosios operacinės sistemos iOS – versija. iPhone OS 1.1.5 yra naujausia iPhone OS 1 linijos versija. Ši „iOS“ versija buvo pirmoji sistema, kurioje buvo įdiegtos lietimu pagrįstos mobiliosios operacinės sistemos funkcijos. Pirmojoje versijoje oficialus pavadinimas nebuvo nurodytas. Apple rinkodaros literatūroje buvo paprasčiausiai teigiama, kad iPhone turi Apple stalinių kompiuterių operacinės sistemos macOS, tuo metu vadintos Mac OS X, versiją. 2008 m. kovo 6 d. išleidusi iPhone programinės įrangos kūrimo rinkinį (iPhone SDK), Apple ją pavadino iPhone OS (vėliau, 2010 m. birželio 7 d., Apple ją pervadino iOS). 2008 m. liepos 11 d. ją pakeitė iPhone OS 2.

IPhone OS 1.1.3 atnaujinimas iPod Touch naudotojams kainavo 19,95 JAV dolerių.

## Programos
Tuo metu, kai buvo išleistas „iPhone“, trečiųjų šalių programos nebuvo pasiekiamos. Pradedant nuo „iPhone OS 2“, trečiųjų šalių programas galima įdiegti iš App Store.

* iTunes
* Kalendorius
* Tekstas
* Nuotraukos
* Kamera
* YouTube
* Birža
* Žemėlapiai
* Orai
* Laikrodis
* Skaičiuoklė
* Užrašai
* Nustatymai

## Palaikomi įrenginiai

* iPhone (1 kartos)
* iPod touch (1 kartos)

## Istorija

### Įvadas ir pradinis išleidimas
iPhone OS 1 kartu su originaliu iPhone 2007 m. sausio 9 d. Steve Jobs pristatė Macworld Conference and Expo. Tuo metu S. Jobsas tik pasakė, kad iPhone veikia su OS X. iPhone OS 1.0 buvo išleista kartu su iPhone 2007 m. birželio 29 d.

### Atnaujinimai

## Išnašos
Giusy Buscemi

**Džiusė Bušemi** (; g. 1993 m. balandžio 13 d. Macara del Valas) – italų aktorė ir buvęs modelis.

## Biografija
Mokėsi La Sapienza universiteto literatūros ir muzikos fakultete. 2012 m. laimėjo grožio konkursą Mis Italija ir tais pačiais metais debiutavo kaip aktorė komedijoje „Baci salati“. 2013 m. ji kartu su tame pačiame grožio konkurse 3–iąją vietą užėmusia Claudia Tosoni nusifilmavo juostoje „Il ragioniere della mafia“. Vaidino serialuose „Tėvas Motiejus“ (2014), „Il paradiso delle signore“ (2015–2021), „Un passo dal cielo“ (2015).

## Nuorodos

* IMDb profilis
Anna Ammirati

**Ana Amirati** (; g. 1979 m. sausio 4 d. Kastelmare di Stabijoje) – italų aktorė.

## Biografija
Jau būdama 8 metų, Ana pirmą kartą pasirodė teatro scenoje. Baigusi licėjų ji išvyko į Romą, kur studijavo psichologiją La Sapienza universitete. Po keleto epizodinių vaidmenų 1997 m. Ana buvo pasirinkta pagrindiniam vaidmeniui Tinto Brass erotiniame filme „Išdykėlė Lola“, kuris sulaukė nemenko populiarumo. Nepaisant to, kaip ir daugelis režisieriaus Braso „atrastų“ aktorių, Ana nepadarė didelės karjeros kine.

Aktorė šiuo metu gyvena Londone, tačiau pagrindine jos scena yra Italijos televizijos filmai bei serialai.

## Dalinė filmografija
* Posatino (1996)
* Išdykėlė Lola (1998)
* Sospetti 2 (2003)
* Tėvas Motiejus (2004, 2016)
* Donna detective (2007–2010)
* Squadra mobile (2017)

## Apdovanojimai
* Salerno filmų festivalis – geriausia aktorė (2006)

## Nuorodos

* IMDb profilis

## Šaltiniai
Spinduliuotė

**Spinduliuotė** arba **radiacija** ( – ‘spinduliavimas’) – energijos išskyrimas arba perdavimas elektromagnetinių bangų ar dalelių pavidalu bet kurioje terpėje.

Spinduliuotė gali būti dviejų pagrindinių rūšių: jonizuojančioji ir nejonizuojančioji. Jonizuojančioji spinduliuotė turi pakankamai energijos (daugiau nei 10 eV), kad jonizuotų atomus ir molekules, sukurtų jonus bei nutrauktų cheminius ryšius. Ji gali būti dalelinė (dalelių), pvz., alfa dalelių arba neutronų, formos arba spindulių, pvz., gama spindulių ar rentgeno spindulių, formos.

## Spinduliuotės rūšys
Yra skiriamos 4 spinduliuotės rūšys:
* Elektromagnetinė spinduliuotė:
** Radijo bangų spinduliuotė;
** Mikrobangų spinduliuotė;
** Optinė spinduliuotė:
*** Infraraudonoji spinduliuotė;
*** Regimoji šviesa;
*** Ultravioletinė spinduliuotė.
** Rentgeno spinduliuotė;
** Gama (γ) spinduliuotė.
* Dalelinė (dalelių) spinduliuotė:
** Alfa (α) spinduliuotė;
** Beta (β) spinduliuotė;
** Protonų spinduliuotė;
** Neutronų spinduliuotė.
* Akustinė spinduliuotė:
** Ultragarsas;
** Garsas;
** Seisminės bangos.
* Gravitacinė spinduliuotė.

## Spinduliuotės pavyzdžiai
Elektromagnetinę spinduliuotę ir dalelinę spinduliuotę pagal poveikį medžiagai galima suskirstyti į jonizuojančiąją ir nejonizuojančiąją:

Kiti:
* Kosminiai spinduliai
* Reliktinis spinduliavimas
* Stabdomoji spinduliuotė
* Šiluminis spinduliavimas
* Sinchrotroninis spinduliavimas
* Ciklotrono spinduliuotė
* Saulės spinduliuotė
* Fotosintetiškai aktyvi spinduliuotė

## Šaltiniai
Farenheito skalė

**Fahrenheito skalė** – nesisteminė temperatūros skalė, naudojama daugiausia anglakalbėse šalyse, ypač JK ir JAV. Skalę 1724 m. sukūrė vokiečių fizikas Gabrielis Farenheitas (1686–1736). Tai pirmoji plačiai tarptautiniu mastu paplitusi temperatūros matavimo skalė, kurią vėliau išstumė Celsijaus skalė.

## Skalė

Nuliniu temperatūros tašku 0 °F buvo pasirinkta sūrymo užšalimo temperatūra, lygi maždaug -17 °C. Paprasto vandens užšalimo temperatūra 0 °C yra lygi 32 °F. Viršutine skalės riba kaip 90 °F buvo pasirinkta optimali žmogaus kūno temperatūra – vėliau ši riba nukalibruota kaip 96 °F. Skalė nežymiai buvo tikslinama ir vėliau, o XX a. atsiradus itin tiksliai matavimo įrangai buvo pasirinkta, kad vandens užšalimo taškas paliktas kaip 32 °F, o užvirimo kaip 212 °F. Atitinkamai buvo sukalibruotas visas Farenheito skalės intervalas.

Ilgainiui Farenheito skalę išstūmė Celsijaus skalė, šiuo metu naudojama daugelyje pasaulio šalių. SI sistemos temperatūros vienetas kelvinas sutampa su Celsijaus, bet ne Farenheito laipsniu – jų tarpusavio ryšys yra 1 : 1,8 (arba 5 : 9). Žinant šį santykį ir 0–100 °C ribas, galima nesudėtingai apskaičiuoti pagrindines Farenheito laipsnių reikšmes 5 Celsijaus laipsnių žingsniais:

## Šaltiniai
Maskva (kreiseris)

**Maskva** (rus. *Москва*) buvo pagrindinis Slava klasės kreiseris, pavadintas Rusijos sostinės vardu. Jis buvo Juodosios jūros laivyno flagmanas ir su 510 jūreivių įgula buvo laikomas galingiausiu kariniu laivu Juodojoje jūroje. 

Laivas nuleistas 1976 m. Mykolajivo uoste (dabartinė Ukraina). Oficialiai pradėtas naudoti 1983 m. Nuo 1990 iki 1998 m. laivas buvo remontuojamas. 1995 m. gegužės 15 d. laivo pavadinimas iš „Slava“ buvo pakeistas į „Maskva“.

Šis laivas dalyvavo Rusijos kariniuose veiksmuose Gruzijoje, Krymo aneksijoje bei Sirijos pilietiniame kare.

## Kariniai veiksmai 2022 m. invazijoje į Ukrainą
Nuo 2022 m. vasario 24 d. „Maskva“ vadovavo jūriniams veiksmams Rusijos invazijos į Ukrainą metu. Viena pirmųjų operacijų invazijoje į Ukrainą tapo Gyvačių salos mūšis, kurio metu „Maskva“ kartu su patruliniu kateriu „Vasily Bykov“ užpuolė Gyvačių saloje buvusius Ukrainos karius. Šiam laivui buvo skirta legendine tapusi frazė „Russkij vojennyj korabl, idi na chuj!“

### Paskendimas
2022 m. balandžio 14 d. Ukrainos pajėgos pranešė, kad išvakarėse į šį kreiserį pataikė dvi priešlaivinės raketos „Neptune“. Pasak pranešimų, laivas pasviręs ir pradėjo skęsti. Šiuos pranešimus patvirtino ir Jungtinių Valstijų gynybos departamentas.

Tuo tarpu Rusijos Federacijos gynybos ministerijos teigimu šiame kreiseryje kilo gaisras ir detonavo ten buvusi amunicija. Atplaukę šios šalies laivai bandė kreiserį nutempti į uostą, tačiau jis pakeliui nuskendo.

## Šaltiniai
Sergejus Furgalas

**Sergejus Furgalas** (, g. 1970 m. vasario 12 d. Pojarkove, Amūro sritis, TSRS) – Rusijos politikas, 2018 m. rugsėjo 28 d. – 2020 m. liepos 20 d. buvo Chabarovsko krašto gubernatorius.

2007–2018 m. – Rusijos Federacijos Valstybės Dūmos deputatas, 2015–2016 m. – Valstybės Dūmos komiteto pirmininkas, 2005–2007 Chabarovsko krašto įstatymų leidybos Dūmos deputatas.

2020 metų liepos 20 dieną Vladimiras Putinas jį atleido nuo Chabarovsko krašto gubernatoriaus pareigų dėl Rusijos prezidento pasitikėjimo praradimo.

## Biografija
Sergejus Furgalas gimė 1970 m. vasario 12 d. Pojarkove, Tarybų Sąjungoje. Tėvas – Ivanas Fugralas, motina – Natalija Furgala. Būdamas dvylikos metų neteko nykščio.

1992 m. baigė Amūro valstybinę medicinos akademiją.

Į politiką įsitraukė 2005 m. 2018 m. rugsėjo 28 d. – 2020 m. liepos 20 d. buvo Chabarovsko krašto gubernatorius, tačiau 2020 m. buvo atleistas nuo pareigų. 2020 m. liepos 9 d. Sergejus Furgalas buvo areštuotas už pasikėsinimą nužudyti verslininką A. Smolskį ir verslininkų O. Bulatovo ir J. Zori nužudymą, iškart po sulaikymo, liepos 10 d, Chabarovsko krašte kilo protestai.

## Šaltiniai
Naftali Bennett

**Naftalis Benetas** (; g. 1972 m. kovo 25 d. Haifoje) – Izraelio politinis veikėjas, ministras pirmininkas (2021–2022 m.).

## Biografija
N. Benetas gimė imigrantų iš JAV, į Izraelį atvykusių 1967 m., šeimoje, turi du vyresnius brolius – Ašerą ir Daną. Seneliai buvo kilę iš Vokietijos, Nyderlandų, Lenkijos, Rusijos. 1990–1996 m. tarnavo Izraelio kariuomenėje, prisidėjo malšinant pirmąją palestiniečių intifadą, taip pat konflikte Pietų Libane. Kaip atsargos majoras, 2002 m. buvo pašauktas dalyvauti operacijoje „Gynybos siena“. Po kelerių metų dalyvavo 2006 m. Izraelio ir Libano kare (konflikte su „Hezbollah“ organizacija).

Jeruzalės hebrajų universitete studijavo teisę (teisės bakalauras). 1999–2005 m. buvo Niujorke įsikūrusios įmonės „Cyota“ vadovas. Ši įmonė kūrė programinę įrangą, skirtą kovai su kibernetiniu sukčiavimu. 2005 m. už 145 mln. dolerių pardavęs verslą, įsitraukė į politiką.

## Politinė karjera
2005 m. N. Benetas įstojo į „Likud“ partiją. Iš pradžių buvo laikomas B. Netanjahu protežė, 2006–2008 m. buvo jo štabo viršininkas. Visgi tarp politikų kilo nesutarimų ir N. Benetas paliko „Likud“ partiją, prisijungdamas prie nacionalistinės-religinės pakraipos partijos „Žydų namai“. Su šia partija 2013 m. buvo išrinktas į Knesetą. Nuo tada iki 2019 m. ėjo ministro pareigas įvairiose koalicinėse vyriausybėse, vadovaujamose B. Netanjahu (2013–2015 m. ekonomikos bei religijos reikalų, 2013–2019 m. – diasporos reikalų, 2015–2019 m. – švietimo, o 2019–2020 m. – gynybos ministras). 2019 m. dalyvavo rinkimuose su naujai suformuota „Naujosios dešinės“ politine jėga, tačiau į Knesetą nepateko. Visgi per kitus rinkimus, įvykusius po 11 mėnesių, N. Benetas vėl buvo išrinktas į šalies parlamentą, šįkart – su „Jamina“.

Naujuoju Izraelio premjeru tapo 2021 m. birželio 13 d. ir pagal susitarimą šias pareigas turėjo eiti iki 2023 m. rugsėjo, kai, kaip buvo planuota, jį turėjo pakeisti Jairas Lapidas. Valdančioji koalicija ideologiniu požiūriu buvo labai nevienalytė, ją sudarė dešiniosios nacionalistinės, centristinės ir kairiosios partijos, taip pat islamiškoji arabų partija „Raam“.

2022 m. birželio 20 d. N. Benetas pranešė, kad bus skelbiamas balsavimas dėl Kneseto paleidimo, netrukus po to jis pasitrauksiąs iš premjero pareigų, jas užleisdamas J. Lapidui. 2022 m. birželio 29 d. N. Benetas paskelbė nedalyvausiąs 2022 m. Kneseto rinkimuose.

## Politinės pažiūros

N. Benetas save įvardija dešinesniu už B. Netanjahu, neretai laikomas ultranacionalistu. Anot N. Beneto, Izraelis – žydų tautos valstybė; jis palaiko istorines ir religines pretenzijas į Vakarų Krantą, Rytų Jeruzalę ir Golano aukštumas, pasisako už žydų teisę apsigyventi gyvenvietėse Vakarų Krante, didžiumos jo aneksiją, nepritaria, kad būtų įkurta Palestinos valstybė.

## Asmeninis gyvenimas
N. Benetas vedęs, su žmona Gilat susilaukė 4 vaikų.

## Išnašos
Arabų sukilimas

**Arabų sukilimas** (, ) – karinis sukilimas prieš Osmanų imperiją viduriniuose rytuose per Pirmąjį pasaulinį karą. Jis oficialiai prasidėjo britų vyriausybės ir Mekos šarifo Huseino bin Ali susitarimo pagrindu 1916 m. birželio 10 d. Mekoje. Sukilimo tikslas buvo sukurti vieną suvienytą ir nepriklausomą arabų valstybę nuo Alepo Sirijoje iki Adeno Jemene, kurią britai pažadėjo pripažinti.

Huseino ir Hašimitų vadovaujama Hidžazo armija, remiama britų Egipto ekspedicinių pajėgų, sėkmingai kovojo ir išstūmė Osmanų kariuomenę iš didžiosios Hidžazo ir Transjordanijos dalies. Sukilimo dalyviai galiausiai užėmė Damaską ir įkūrė Sirijos Arabų karalystę – trumpalaikę monarchiją, kuriai vadovavo Huseino sūnus Faisalas.

Tačiau po slapto Jungtinės Karalystės ir Prancūzijos susitarimo, britai ir prancūzai padalijo vidurinius rytus į mandatines teritorijas, o ne į suvienytą arabų valstybę. Britai nesilaikė pažado remti suvienytą nepriklausomą arabų valstybę.

## Išnašos
Simfonija Nr. 3 (Mendelsonas)

**Simfonija Nr. 3 a-moll** (op. Nr. 56, „Škotiškoji“) – vokiečių romantinės muzikos kompozitoriaus F. Mendelsono (1809–1847) simfonija. 

Simfonijos sumanymas F. Mendelsonui kilo, kai jis su draugu K. Klingemanu 1829 m. keliavo po Škotiją. Savo laiške šeimai, datuotame 1829 m. liepos 30 d., F. Mendelsonas tvirtino, kad simfonijos idėja jam užgimė tuo metu apleistuose ir griūvančiuose Holirudo rūmuose Edinburge, kurie priminė Marijos, Škotijos karalienės, gyvenimo istoriją. Pagal išleidimo numeraciją, tai trečioji kompozitoriaus simfonija iš penkių, tačiau ji buvo užbaigta tik 1842 m. ir yra paskutinė pagal parašymą. 1829 m. F. Mendelsonas parašė tik menką eskizą, o pagrindinį simfonijos turinį parašė tarp 1840 m. pabaigos ir 1842 m. sausio 20 d. Simfonija dedikuota Britanijos karalienei Viktorijai, premjera įvyko 1842 m. kovo 3 d. Leipcige F. Mendelsonui diriguojant vietos Gėvendhauso orkestrą. Po smulkių pakeitimų kovo 17 d. pristatyta galutinė versija diriguojant Karlui Bachui.

## Simfonijos dalys

F. Mendelsono „Simfonija Nr. 3“ skirta orkestro atlikimui ir sudaryta iš keturių dalių, kurios atliekamos be pauzių tarp jų:

# *Allegro un poco agitato*. 
# *Scherzo: Vivace non troppo*.
# *Adagio cantabile*. 
# *Allegro vivacissimo – Allegro maestoso assai*.

## Šaltiniai

## Nuorodos
* [„Simfonijos Nr. 3“ įrašai, natos IMSLP projekte](https://imslp.org/wiki/Symphony_No.3%2C_Op.56_(Mendelssohn%2C_Felix))
Penkiakampis

**Penkiakampis** – daugiakampis, turintis penkias kraštines ir penkis kampus. Penkiakampis gali būti paprastasis arba su viena kitą bekertančiomis kraštinėmis (pentagrama). Penkiakampiai skirstomi į taisyklinguosius, lygiakraščius ir apibrėžtinius.

Paprastojo penkiakampio vidinių kampų suma yra lygi 540°.

## Penkiakampiai poliedruose

## Penkiakampiai gamtoje

### Augalai

Image:BhindiCutUp.jpg|Valgomosios ybiškės skerspjūvis.
Image:Morning Glory Flower.jpg|Penkiakampis vijoklinių augalų šeimai priklausančios gėlės žiedas.
Image:Sterappel dwarsdrsn.jpg|Penkiakampės žvaigždės formos obuolio sėklalizdžiai.
Image:Carambola Starfruit.jpg|Penkiaspinduline simetrija pasižymintis karambolos vaisius.


### Gyvūnai

File:Oreaster reticulatus201905mx.jpg|Jūros žvaigždė. Daugumai dygiaodžių būdinga penkiaspindulinė kūno simetrija.
File:Sea Urchin Endoskeleton.jpg|Jūrų ežio vidinis skeletas.
File:Haeckel Ophiodea.jpg|Dar vienų dygiaodžių, ofiūrų, iliustracija.


### Mineralai

File:Ho-Mg-ZnQuasicrystal.jpg|Ho-Mg-Zn ikosaedrinis kaip dodekaedras susiformavęs kvazikristalas.
File:Pyrite elbe.jpg|Piritoetrinės formos pirito kristalas.


## Šaltiniai

## Taip pat skaitykite
* Pentagonas
Modalumas (kalbotyra)

**Modalumas** ( <  'matas, kiekis, dydis, būdas, dermė, nuosaka') – semantinė kalbos kategorija, išreiškianti kalbėtojo šališką požiūrį į išsakomą situaciją: kalbėtojas pažymi, kaip ir kiek ši situacija atitinka tikrovę. Jei apibūdinant situaciją ji atitika faktinę tikrovę, modalumas nežymėtas. Pasakymo modalumas yra žymėtas, kai abejojama tam tikrų dalykų realumu, kai geidžiama neegzistuojančių dalykų, kai išsakomos tuos dalykus leidžiančios įgyvendinti galimybės ir kitos situacijos. Dažniausiai modalumas – tai veiksmo ar vyksmo tikimybė, kuri gali būti skirtingo laipsnio: modaliniai pasakymai vartojami perteikiant galimybę (pvz., *Jis gali / galėtų / turėtų suprasti*), būtinybę (pvz., *Jis turi / privalo suprasti*), gebėjimą (pvz., *Jis sugeba / moka apsiginti*), norą arba nusiteikimą įgyvendinti veiksmą (pvz., *Jis ketina išvykti*).

Lietuvių kalboje modalumas reiškiamas gramatinėmis, leksinėmis ir intonacinėmis priemonėmis. Gramatinėms priemonėms priskiriamos tam tikros veiksmažodžio formos: tariamoji ar netiesioginė nuosaka (pvz., *Jis būtų geras mokytojas*; *Sakė, jis esąs išvažiavęs*), esamojo laiko dalyviai su priešdėliu *be-* (pvz., *Girdžiu, tėvas beatvažiuojąs*), reikiamybės dalyviai (pvz., *Šiuo atveju aptartinos visos galimybės*). Leksinės modalumo raiškos priemonės yra modaliniai žodžiai – žodžiai, padedantys atskleisti pasakymo savybes (*atrodo, panašu, galbūt* ir kt.).

## Išnašos
Hidžazo armija

**Hidžazo armija** (), dar žinoma kaip **Arabų armija** () – karinės pajėgos, sukėlusios Arabų sukilimą per Pirmąjį pasaulinį karą. Hidžazo karalystės šarifas Huseinas bin Ali, 1916 m. paskelbtas „arabų sultonu“, vadovavo Hidžazo armijai, sukilusiai prieš Osmanų imperiją, siekdamas galutinio tikslo – suvienyti arabų tautą nepriklausomoje vyriausybėje. Finansiškai ir kariškai remiamos britų, Huseino pajėgos palaipsniui judėjo į šiaurę per Hidžazą ir, kovodamos kartu su britų kontroliuojamomis Egipto ekspedicinėmis pajėgomis, galiausiai užėmė Damaską. Ten Hidžazo armijos nariai įkūrė trumpalaikę monarchiją, vadinamą Sirijos Arabų karalystę, kuriai vadovavo šarifo Huseino sūnus Faisalas. 

## Pajėgos
Hidžazo armiją sudarė apie 5 000 reguliariųjų pajėgų ir daug tūkstančių nereguliariųjų pajėgų. Daugelis reguliariosios armijos karių buvo buvę Osmanų imperijos kariuomenės nariai arabai, kurie pabėgo ir prisijungė prie Arabų sukilimo. Nereguliariosios pajėgos – tai daugiausia neapmokyti arabai, kurie trumpam prisijungė prie sukilimo, kai kovos vyko netoli jų namų. Kovoms užsitęsus toliau nuo Mekos, daugelis karių iš Mekos apylinkių nusprendė, kad savo vaidmenį atliko, ir grįžo namo. Nuolatinis britų aukso ir ginklų srautas į Hidžazo armijos rankas buvo pagrindinė sukilimo varomoji jėga. Daugelis genčių kariavo už tą, kuris jiems siūlė daugiausia pinigų. Kai kurių genčių vadai sutikdavo kovoti už britus ir priimdavo jų užmokestį bei ginklus, o netrukus po to pradėdavo kovoti už turkus, nes šie pasiūlydavo gentims mokėti daugiau. Šis nepastovumas rodė, kad daugelis genčių buvo suinteresuotos ne arabų vienybe – svarbiausiu šarifo Huseino tikslu, o tiesiog norėjo gauti užmokestį. Nors tai apsunkino Hidžazo armijos padėtį, Faisalo stiprūs derybiniai įgūdžiai įtikino daugelį genčių vadų ir tai suteikė hašimitams paramą, kurios jiems reikėjo, kad galėtų priešintis turkams.

## Išnašos

## Šaltiniai

* *Johnson, Maxwell. “The Arab Bureau and the Arab Revolt: Yanbu' to Aqaba.” Society for Military History. Military Affairs, Vol. 46, No. 4 (1982), p 194–201.*
* *Karsh, E., et al. “Myth in the Desert, or Not the Great Arab Revolt.” Middle Eastern Studies v. 33 (1997) p 267–312.*
* *Teitelbaum, Joshua. “Sharif Husayn ibn Ali and the Hashemite vision of the post-Ottoman order: from chieftaincy to suzerainty.” Middle Eastern Studies v. 34 no. 1 (1998) p 103–22.*
* *Marshall Cavendish Corporation. History of World War I, Volume 1. Marshall Cavendish Corporation, 2002. Pp. 255.*
Turkmėnijos demokratų partija

**Turkmėnijos demokratų partija** (, **TDP**) – Turkmėnijos valdančioji partija nuo 1991 m.

Nuo Sovietų Sąjungos iširimo 1990-ųjų pradžioje iki pat savo mirties 2006 m. partijai vadovavo buvęs Sovietų Sąjungos provincijos partijos lyderis Saparmuradas Nijazovas. 2013 m. prezidentas Gurbangulis Berdimuhamedovas sustabdė narystę partijoje savo prezidentavimo laikotarpiui. Dabartinis lyderis yra Ata Serdarovas. Partijos valdymas apibūdinamas kaip autoritarinis.

## Istorija
TDP buvo įkurta iširus Sovietų Sąjungai kaip Turkmėnijos komunistų partijos pozicijos perėmėja. Perėjimo metu senosios partijos vidaus struktūra faktiškai nepasikeitė. Praeityje TDP susidūrė su ribotomis ir pavienėmis alternatyvių politinių partijų opozicijomis, tačiau niekada nesusidūrė su rimta opozicija per rinkimus dėl represyvaus politikos pobūdžio šalyje. Opozicinės partijos paprastai sutriuškinamos anksčiau, kol jos nėra įgijusios reikšmingos įtakos visuomenės nuomonei. Taip buvo net ir po to, kai 2010 m. buvo oficialiai įteisintos opozicinės partijos.
## Lyderiai

## Rinkimų rezultatai
Turkmėnijoje nacionaliniu lygmeniu renkamas valstybės vadovas – prezidentas – ir įstatymų leidžiamoji valdžia. Rinkimai Turkmėnijoje yra plačiai kritikuojami dėl to, kad jie yra visiškai nesąžiningi ir kad jais bandoma suteikti teisėtumo regimybę tam, kas iš tikrųjų yra diktatūra.

### Prezidento rinkimai
Paskutiniai prezidento rinkimai vyko 2022 m.

### Turkmėnijos asamblėja

## Išnašos
Alfredo Guzzoni

**Alfredas Guconis** () – italų karininkas, tarnavęs Pirmajame ir Antrajame pasauliniuose karuose.

## Biografija
Guconis kilo iš Mantujos, Italijos.

Jis įstojo į Italijos karališkąją armiją ir dalyvavo Pirmajame pasauliniame kare.

Po Antrojo Italijos ir Abisinijos karo Guconis buvo paskirtas Eritrėjos gubernatoriumi. Gubernatoriumi jis dirbo nuo 1936 m. gegužės mėn. iki 1937 m. balandžio mėn.

1939 m. Alfredas Guconis atliko svarbų vaidmenį Italijos invazijos į Albaniją metu, o 1940 m. buvo vyriausiasis Albanijos aukščiausiųjų pajėgų vadavietės vadas.

1940 m. birželį, Italijai įsitraukus į Antrąjį pasaulinį karą, Guconis vadovavo Italijos 4-ajai armijai per invaziją į Prancūziją.

1943 m. Guconis buvo 6-osios armijos Sicilijoje vadas ir Ašies kariuomenės vadas Sicilijoje sąjungininkų invazijos į salą metu. Vokiečių ir italų pasipriešinimas truko 37 dienas iki salos evakuacijos.

### Paliaubos ir persekiojimas
Rugpjūčio pradžioje jis buvo atleistas iš pareigų. Guconis pasitraukė, bet rugsėjo 8 d. buvo suimtas Italijos Socialinės Respublikos karių ir teisiamas kaip išdavikas po dviejų išpuolių. Tačiau vokiečių pagalbos dėka jam pavyko išvengti sušaudymo. Po karo jis stengėsi, kad būtų pripažintas jo vadovavimas Sicilijos gynyboje.

## Šaltiniai

* *Antonello Biagini, Fernando Frattolillo, Silvio Saccarelli, Verbali delle riunioni tenute dal capo di SM generale: raccolta di documenti della seconda guerra mondiale, Volume 1, Roma, Ufficio storico dello Stato maggiore dell’Esercito, 1985.*
* *McGregor Knox, Mussolini Unleashed, 1939–1941: Politics and Strategy in Fascist Italy’s Last War, Cambridge, Cambridge University Press, 1982,* ISBN 0-521-33835-2.
* *Giovanni Cecini, I generali di Mussolini, Roma, Newton & Compton Editori, 2016,* ISBN 88-541-9868-4.
Komančos Respublika

**Komančos Respublika** () – trumpalaikė mikrovalstybė, trisdešimt trijų lemkų kaimų susivienijimas, įsikūręs Komančoje, Lemkų regiono rytuose, gyvavusi nuo 1918 m. lapkričio 4 d. iki 1919 m. sausio 24 d.

Skirtingai nei į vakarus nuo jos esanti Lemkų Respublika, Komančos Respublika planavo susijungti su Vakarų Ukrainos Liaudies Respublika į nepriklausomą Ukrainos valstybę (Lemkų Respublika siekė susijungti su Rusijos TFSR). Komančos respublikos ir Vakarų Ukrainos susivienijimą Lenkijos vyriausybė nuslopino per Lenkijos ir Ukrainos karą.

Sen Žermeno sutartimi Galicija į vakarus nuo Sano atsidūrė Lenkijos teritorijoje.

## Išnašos

## Šaltiniai

* Коковський Ф. Лемківські республіки в 1918—1919 роках // Історичний календар-альманах Червоної Калини на 1935 рік.&nbsp;— Львів, 1934
* Криницький С. ЗУНР і Лемківщина // Україна: культурна спадщина, національна свідомість, державність.&nbsp;— Львів: Інститут українознавства ім. І.Крип'якевича НАН України, 2000. Вип.6
* Лемківські республіки 1918—1919&nbsp;рр. // Лемківщина: земля, люди, історія, культура. Т.1 / Ред. Б.&nbsp;О.&nbsp;Струмінський.&nbsp;— Нью-Йорк&nbsp;& Париж, 1988. - с. 179-186
Gideono brolija

**Gideono brolija** () – tarptautinė krikščionių organizacija. Būstinė įsikūrusi Nešvilyje, Tenesio valstijoje (JAV). Pavadinta pagal Biblijos personažą Gideoną.

## Istorija
Organizacijos ištakos siekia 1899 m. Du keliaujantys verslininkai – John H. Nicholson ir Samuel E. Hill – susitikę išsiaiškino, kad juos abu sieja krikščionių tikėjimas. Jie nusprendė įkurti organizaciją, kuriai priklausytų keliaujantys verslininkai ir kuri užsiimtų evangelizacija. Netrukus prie jų prisijungė William J. Knights.

Iš pradžių viešbučiuose, kuriuose būdavo apsistoję, jie palikdavo po Bibliją. 1908 m. nuspręsta, kad reikia parūpinti po Bibliją kiekvienam visų JAV viešbučių kambariui.

## Veikla
Bendrijos nariai – savanoriai pasauliečiai vyrai, priklausantys protestantų arba kitoms evangelikų bendruomenėms. Jie užsiima verslu ir įvairaus pobūdžio profesine veikla. Pasidaliję į būrelius. Diskusijos skiriančiais doktrinos klausimais draudžiamos.

2020 m. duomenimis, bendrijai priklausė 269 500 narių, ji veikė 200 valstybių (plg. 2004 m. organizacijai priklausė apie 236 000 narių, vykdančių veiklą 179 pasaulio valstybėse).  Veikla vykdoma tose  valstybėse, kuriose oficialiai leidžiama krikščionybė. Per metus išdalijama daugiau nei 50 mln. Biblijos egzempliorių. Biblijos dalijamos įvairiose vietose, kaip antai ligoninėse, universitetų bendrabučiuose, įkalinimo įstaigose, kariuomenėje ir pan.

## Išnašos

## Nuorodos
* Oficiali svetainė